Wrexham za Božić, svima omiljeno doba.
No navijači su zabrinuti. I to zbog ovih tegoba.
Whiteman ubacuje na vratnicu.
Lopta se odbija. Ušla je! Izjednačenje za Preston, Armstrong!
Frustracija za Wrexham.
KRAJ UTAKMICE
Gube bodove svakog tjedna.
Wrexham je izborio deveti remi u Championshipu.
Toliko remija nema nijedan klub u prve četiri lige.
10. PROSINCA 2025.
Previše remija i poraza.
Iako mnogi nagađaju, mnogo je tu dokaza.
KRAJ UTAKMICE
Bila je to užasna, jadna igra.
Udarac za Wrexham večeras. Kako se oporaviti?
Utakmica koja te izbaci iz božićnog duha.
Vidimo ekipu koja nije brza.
Nije moćna, ne stvara prilike.
Eno O'Briena. Wrexham gubi loptu.
Jebem ti sve!
Svjetla su prigušena, a stol je tmuran.
Svatko je Cae Rasu nesiguran.
Dobar dodir…
Jedna greška Arthura Okonkwoa bila je od svih glasnija.
Petnaesto mjesto, situacija ne može biti jasnija.
KRAJ UTAKMICE
To je posljednji zvižduk. Wrexham je prokockao bod kod Swanseaja.
Vidjeli smo sve loše u momčadi Wrexhama
u jednoj utakmici.
Trebali smo osvojiti barem bod.
Ali ljepota nogometa, kad nema duha,
druga je prilika, koja se pod snijegom kuha.
Zmaj nije gotov, niti je priča pala u blato.
jer u zimskom sivilu možda zasja novogodišnje zlato.
DOBRO DOŠLI U WREXHAM
Wrex. Dobro si, stari? Sretan Božić.
To je britanska nogometna tradicija.
DIREKTOR ZA ZAJEDNICU
Hrpetina utakmica oko Božića.
Ali obožavam to.
Sviđa mi se što se od 23. prosinca do 2. siječnja
neprestano igra nogomet.
Sretni blagdani!
Idemo, Crveni!
Božić je važan, zar ne?
Moje najdraže doba godine za nogomet.
BEND IZ WREXHAMA
Do Božića možeš biti 20. na ljestvici,
pa na kraju godine
biti nekoliko bodova od doigravanja.
BUBNJAR
Tri pobjede zaredom i mogli bi se vratiti u igru.
PJEVAČ
Blagdansko doba, četiri utakmice u deset dana.
DIREKTOR, WREXHAM
Moramo osvojiti mnogo bodova
kako bismo imali šanse za promaknuće.
Ovo sam ja u svojoj jazbini. Više ne igram toliko mnogo.
Prijatelji će reći: „Da, igraš.” Ali ne mislim da je tako.
Trenutno igram 2K26.
BR.1, VRATAR
Bio sam strastveni gejmer. Call of Duty je bio moja igra.
Teško je biti gejmer i igrati nogomet.
Nisu povezani.
Što inače radiš u slobodno vrijeme?
Gledam televiziju.
Gledaš nogometne utakmice? Ne?
Želite znati što trenutno gledam?
Gledam Sumrak.
SUMRAK
Zapravo je jako dobar.
Neke protivničke klubove ne volim.
Mogu li uopće… Ne bih trebao.
Da kažem klubove koje ne volim?
19. PROSINCA 2025.
Dobro došli u Swansea.
Okonkwo ju je izbacio.
Igrao sam jako dobro.
Ubacivanje lijevom nogom na drugu vratnicu.
Okonkwo ju je uhvatio bez problema.
Pucat će. Okonkwo hvata loptu.
Slobodan udarac gotovo kod centra.
Okonkwo izlazi. Udara je poprilično okomito.
Ide prema golu. Okonkwo se vraća.
Ispala mu je! Strašna pogreška!
Što se dogodilo?
Htio sam da me zemlja proguta.
KRAJ UTAKMICE
Nije trebao izaći.
Mislim da je za vratara to najveća moguća pogreška.
Grozan način za izgubiti derbi. Ogromna pogreška Okonkwoa.
Bio sam bijesan,
ali ne mogu to pokazati.
Nisam osoba koja će srozavati moral ekipe
ako se osjeća loše.
grozan potez Arthura Okonkwoa
Teško je to podnijeti.
Zašto nije zamijenjen?
Mladi i svi drugi igrači mogu pogriješiti.
Arthur ima našu punu podršku jer mu je jako stalo…
MENADŽER, WREXHAM
…i bio je ključan za ulazak Wrexhama u ovu ligu.
Pazi na stopala. Fokusiraj se na kontakt.
Pucaj.
To je to, Cale. Ostani koncentriran. Udari ga u nos.
TRENER VRATARA
Bitno je kako će se oporaviti.
Arthur ima nevjerojatan postotak obrana.
Mislim da je bio blizu 75 %, ako se dobro sjećam.
Ima on još kredita kod nas.
Pokreni jebena stopala.
Drago mi je da je Parky rekao:
„Gledajte, on je odličan igrač.
Prijeđimo preko toga." Jer to se mora učiniti.
Vidjet ćemo kako će se oporaviti.
Mogu li dobiti kavu s mlijekom?
- Ti ćeš vruću čokoladu? - Da.
Može li biti malo manje vruća?
A Manu će rolicu s cimetom.
VELŠKA NOVINARKA I PREVODITELJICA
Ja sam Maxine. Novinarka sam porijeklom iz sjevernog Walesa.
Živim u SAD-u
i prevodim velški za Roba i Ryana.
- Hvala svima. Idemo. - Može.
TRAVANJ 2021.
- Zdravo, ja sam Rob McElhenney. - Ja sam Ryan Reynolds.
Zdravo, ja sam Rob McElhenney.
A ja sam Ryan Reynolds.
Nikad ne spominjite da je Wales u Engleskoj.
- O, Bože. - Svjesni smo toga.
- Veoma smo toga svjesni. - Svjesni smo toga.
Uživaš u tome, zar ne?
Biti Velšanin bitno je za sve što radim.
Da.
Bilo da odgajam djecu,
podučavam ih o Walesu ili im govorim velški.
Kakva je u usporedbi s onima u Americi? Bolja?
Ili kad radim na velškoj televiziji.
Kongres nije objavio rat.
Veoma mi je važan.
Kako ti je vratiti se ovaj put?
Očito se osjećam bolje.
Izgledaš mnogo bolje.
Izgledam kao jež.
Kosa ti je sjajna.
Tvoje novinarsko iskustvo…
Je li utjecalo na ono što si prošla?
Da.
To je prekretnica u intervjuu.
Početkom 2025. Maxine je dijagnosticiran
trostruko negativni rak dojke, agresivan i rijedak.
Jutros sam se istuširala i…
Ovo je završilo u umivaoniku.
Odvratno, zar ne?
Kad mi je dijagnosticiran rak,
uzela sam kameru i sve snimala.
Kad prođeš kroz toliko trauma u tako kratkom vremenu,
mislim da je teško iz toga izaći.
A za ljude koji su s tobom na tom putu, koji te podržavaju,
još si više zahvalniji.
- Velški kolačići. Brašno… - Što je velški kolačić?
Velški naziv za njega je pice ar y maen.
Nalik je spljoštenoj pogačici.
Pogačici?
Krivi naglasak.
Spljoštenoj pogačici.
ROBOV TATA
Tijekom godina, blisko surađujući s Robom,
upoznali smo jedni druge i obitelji.
Mora izgledati kao hrpa mrvica.
- Dala si mi prljavi posao. - Jesam.
ROBOVA POMAJKA
- Učinila si to namjerno. - Znam.
Otkad sam upoznala Jill,
Robovu pomajku, shvatila sam da smo jako slične.
Ne znam bi li Jill to htjela čuti ili ne.
Koliko ruku možemo staviti u ovu velšku smjesu?
Čim mi je dijagnosticiran rak,
odmah sam joj se javila
jer sam znala da se i sama liječila od raka.
Razgovarale smo otvoreno.
- Da, izravno. - Da.
Kad netko ima dijagnozu koja je katastrofalna
i potencijalno opasna po život,
to stvara priliku da se produbi
i stvori vrlo intiman odnos s vašim sustavom podrške.
Kad sam išla na kemoterapiju i sve preglede,
na mobitelu me dočekao e-mail od Eisteddfoda.
KOLOVOZ 2025.
Rekli su da će me primiti u Gorsedd, da ću postati bard.
Biti pozvan je…
Valjda se može mjeriti s proglašenjem vitezom u Engleskoj.
Trebala sam ići na dvostruku mastektomiju u tjednu Eisteddfoda.
Zamolila sam kirurga da odgodi operaciju.
…Maxine John Conwy.
Za mene je bilo tako značajno da mi se to dogodilo u tom razdoblju života,
na mjestu koje je pružilo toliko pozitivnosti
za mene i moju djecu.
Bolnica
Zdravo.
- Kako si? - Dobro.
- Izvrsno. - Da.
KIRURG
Čeka nas papirologija.
- Tako je. - Da.
Kad sam došla onkologinji,
rekla je: „Više nemate rak.
Imali ste potpunu patološku reakciju na kemoterapiju
bili ste na mastektomiji.”
Pitala sam je: „Što sad? Bojim se.”
Rekla je: „Moraš ići živjeti svoj život.”
Zbog odnosa koje sam razvila kroz Wrexham
podrške koju sam dobila od zajednice,
uzbuđena sam zbog svega što slijedi.
Osjećam se kao da sam točno ondje gdje bih trebala biti.
Dobila sam drugu priliku.
Nevjerojatno.
Stolove krase jeftini ukrasi i veselje,
lampice koje napola rade i vade se uz blagdanske želje.
Imamo natjecanje za najbolji blagdanski radni stol.
- To je ozbiljno. - Ugodno je, zar ne?
Ubio je i Djeda Božićnjaka radi natjecanja.
Imam posla.
Blagdansko doba, očito.
Cijeli je Wrexham bio u božićnom duhu.
A onda je stigla sjajna vijest i svi su povikali: „Juhu!”
Ollie Rathbone zauzeo je posljednje, 25. mjesto u ekipi.
Liame, jesmo li znali?
Parky je rekao će vjerojatno biti tako, ali ne znam je li bilo potvrđeno.
Ne, to je ekskluziva.
Imali smo neizvjestan niz. Remiji, snalazili smo se.
BR. 20, VEZNJAK
A onda smo primili težak udarac u Swanseaju.
Može ići u oba smjera. Možda ostvarimo dobar niz.
Ako krene po zlu, osvrtat ćemo se iza ramena.
Liga je napeta, zar ne?
Jedna te pobjeda odmah podigne na tablici.
Nijedan klub ne može se odvojiti na vrhu, niti pasti prenisko.
Liga je jako kvalitetna.
Godina mi je počela jako teško.
15. SRPNJA 2025.
Ollie Rathbone. Pet minuta do kraja poluvremena.
Pritišće Ryana Granta.
Lopta je došla do ruba šesnaesterca.
Spustio sam je prsima, pa smo se borili za nju.
Odjednom sam osjetio da je nešto puklo.
Da, puknuo mi je ligament.
Bilo je jako teško.
Osjećao sam se posramljeno.
Lani sam bio igrač sezone.
Nekoliko mjeseci poslije
nisam igrao, nisam bio niti na klupi zbog ozljede.
Nije mnogo govorio o tome,
ali vidjelo se da je zabrinut.
OTAC OLIVERA RATHBONEA
Ja sam Mick Rathbone, otac Olivera Rathbonea.
Ponosni otac.
Pedeset godina profesionalnog nogometa moja je potvrda o slavi.
Za Blackburn sam igrao sedam godina, najveći dio igračke karijere.
Bio sam fizioterapeut 7 godina u Prestonu, a 8 godina glavni liječnik u Evertonu.
Olivera smo usmjeravali drugamo,
ali on se uvijek vraćao nogometu.
Spavao je s loptom.
Dovezem se pred kuću,
a on svaki dan stoji ondje s loptom ispod ruke.
Nisam smio ući dok ne bismo malo pucali u vrtu.
Morao je zabiti deset golova lijevom i deset desnom nogom.
Tek sam poslije saznao da bi parkirao
na kraju ulice i čekao da padne mrak.
„Ne mogu se igrati, sine. Mrak je.”
Je li te frustriralo? Odradio si predsezonu.
Bio si u top formi i spreman za igru.
Zatim si zbog ozljede ispao iz ekipe.
Došao sam iz Australije…
Već su doveli Josha Windassa, Lewisa O'Briena,
Nathana Broadheada i Bena Sheafa.
Imali smo pet igrača koji bi mogli igrati na mom mjestu.
Brineš se: „Ako se ne vratim,
možda ću u siječnju morati otići na posudbu.”
Cijela se grupa okupila.
Upoznavali su se na treninzima.
A ja sam bio rezervni dio.
Čekao sam da se opet uključim.
Cijeli život govoriš: „Ja sam nogometaš.”
Ozlijeđen se ne osjećaš tako.
Mislim da je ljudima izvan nogometa teško shvatiti
koliko ozljeda može psihološki naštetiti igraču
jer je tu riječ o igračevoj cijeloj osobnosti i srži.
Dok se oporavljate od ozljede,
gledate tipa koji igra na vašoj poziciji
ide mu jako dobro i pitate se:
„Hoću li ga ikada moći zamijeniti? Hoću li ikada biti u postavi?”
Teško je ostati pozitivan.
Moraš vjerovati
da ćeš jednom dobiti priliku,
a kad je dobiješ, moraš biti spreman.
13. PROSINCA 2025.
Ollie.
Svi kažu: „Imat ćeš priliku.”
Ali na vama je da iskoristite priliku.
Ako vam da priliku, a vi je ne iskoristite, zaostajete.
Veliki pljesak za Rathbonea,
ozljede su mu ograničile izglede. Izlazi na teren.
Windass ubacuje.
Ubacio ju je do druge vratnice. Sjajna glava Pollocka.
Rathbone, rub šesnaesterca. Pucat će! Rathbone zabija!
Kolibrić zabija! Kakav udarac!
Kakva priča!
Bio sam tako sretan.
Čista radost.
I da, otad se nisam osvrnuo.
29. PROSINCA 2025.
Wrexham protiv Preston North Enda.
Broadhead. Thomason ga prati.
Unutra do Dobsona, 25 metara dalje. Igra ubojitu loptu! Rathbone!
Superzamjena opet zabija!
KRAJ UTAKMICE
Olliejev povratak bio je jako uzbudljiv.
Donio je energiju, dinamičnost,
specifično vragolanstvo sitnog igrača.
Ne znam koliko je visok. Sve moram gledati odozgo.
1. SIJEČNJA 2026.
Wrexham i Blackburn Rovers žele nastaviti niz nakon dva odlična nastupa kod kuće.
A otac Ollieja Rathbonea ovdje je legenda.
Mick Rathbone danas ima prezentaciju.
Jedan od trojice igrača koji su dospjeli u njihovu Kuću slavnih.
Mislim da Ollie Rathbone… Koliko je igrao ove sezone?
Desetak minuta u Championshipu i već ima dva gola.
Ollie je klasa. Nedostajao mi je cijele sezone.
Volim ga. Nisam gledao Mickeyja Thomasa, ali…
Možda je do kose, ali podsjeća me na njega.
Zna zabiti gol.
Rathbone presreće loptu i juri naprijed.
Ispred njega je Longman. Zakašnjeli start. To je karton.
Slobodan udarac. Matty James puca. Hyam trči.
Lopta je završila u gužvi.
Pada do Rathbonea. On puca.
Kakav gol!
Na stadionu na kojem je njegov tata vrhunski igrao za Blackburn.
Njegov sin rastura!
Publika mi pjeva ime, a ja gledam u mamu i tatu.
Trudim se da mi se usna ne trese
i da ne zaplačem…
Bio je to sjajan trenutak.
Ovaj dečko trenutačno je zbilja nabrijan.
Impresivan nastup.
KRAJ UTAKMICE
Sretan sam što imam sjajnu obitelj.
Moji su roditelji oduvijek vjerovali
da je to samo privremeno.
Samo sam pazio da si ne spuštam standard…
i davao sam sve od sebe.
Jer je lako pomisliti:
„Danas neću igrati, pa ću se opustiti.”
A oni su me natjerali da si to ne dopustim.
Imali su pravo.
Koliko ste ponosni na njega?
Jer je izdržao period ozljede.
Nemam riječi.
Ollie!
Dobar je on dečko, zar ne?
Da. Najbolji.
Primijetio sam nešto proteklih tjedana i jako mi je drago.
Osjećam da smo se ufurali.
Vjerojatno najljepši nogometni period.
Kakav sjajan raspored.
Počinjemo na Štefanje, protiv naših rivala, Sheffield Uniteda.
26. PROSINCA 2025.
- Hajde, Josh. - Desna noga! To je pet!
To je to!
KRAJ UTAKMICE
Wrexham 5, Sheffield United 3.
Sretan Božić.
Zatim Preston, pa Blackburn na Novu godinu.
I onda posljednja utakmica u nizu, Derby.
4. SIJEČNJA 2026.
Thomason ju je primio i puca. Sanderson dobro brani.
Izvinuo se da bi raščistio situaciju.
Ali nije uspio. Matty James puca!
O, da!
To je to! Jebote!
Je li to dovoljno za slavlje?
- To! - Idemo!
Idemo!
KRAJ UTAKMICE
Posljednji zvižduk. Wrexham je pobijedio.
Prvi put ikad pobijedili smo u četiri uzastopne utakmice druge lige.
Veoma smo sretan podcast jer smo odjednom
deveti u Championshipu.
Samo jedan bod od doigravanja.
Mislim da nitko nije očekivao da će za blagdane
naš klub skupiti 12 bodova.
Usto, igrači su bili umorni.
Nisu imali priliku za oporavak, a opet su morali igrati.
Hajde, idemo sad.
Idemo, ekipa. Idemo, sinko. Dobro.
Ovo je posljednje ako se potrudite.
U Championshipu imamo 46 utakmica, a Premiership ima 38 utakmica.
Još je mnogo utakmica sredinom tjedna i napeto je.
Mnogo jurnjave. Sprintevi su duži od onih na koje smo naviknuti.
Ne možete samo pritisnuti prekidač
i postati igrač na razini Championshipa.
Morate poraditi na aspektima svoje igre.
To su način na koji živite,
način na koji se pripremate za utakmice, rad u teretani,
znanost o sportu, neke taktičke razlike u ligi.
I morate se prilagoditi svemu tome.
Ne želimo ništa prepuštati slučaju kad je riječ o učinku igrača.
Tu su ključne hidracija i prehrana.
Na njih se fokusiramo.
Pomažu igračima da fizički i mentalno
izdrže utakmicu do kraja,
što nam je važno.
Da bismo dospjeli u Premier ligu, morat ćemo biti uspješniji
u drugoj polovici sezone, što je teško
osobito zbog toga što je treće kolo FA kupa
gotovo iza ugla.
Dobro došli na ždrijeb trećeg kola FA kupa.
8. PROSINCA 2025.
Javljamo se iz St. James's Parka, doma Brackley Towna.
Tu smo s njegovim divnim navijačima.
Klubovi iz Premier lige i Championshipa
sad se uključuju u natjecanje.
Sad smo na 65 klubova
od 747 koja su započela natjecanje.
Joe, ti ćeš početi s domaćinima.
Crouchy će goste.
- Počnimo. - U redu.
Nije bilo namjerno. Teško.
- Četrdeset četiri. - Četrdeset četiri je Wrexham.
Broj 28.
Broj 28 je Nottingham Forest.
Wrexham protiv Foresta.
Wrexham!
FA kup je natjecanje za više-manje sve nogometne klubove u UK-u.
Plaća se malena naknada,
ali možete se prijaviti za kvalifikacije
kao organizirani klub i na najnižoj razini.
Sada ulazimo u treći krug FA kupa,
s ostalim klubovima iz Championshipa
i onima iz Premier lige.
Wrexham ima veliku povijest u FA kupu.
Voljeli bismo ga osvojiti.
DOIGRAVANJE ZA CHAMPIONSHIP, SVIBANJ 2022.
Na Cae Ras su došli divovi
slavne povijesti o kojoj su skladani stihovi.
Iz Premier lige došao je neprijatelj strašan
I nijedna duša nije znala hoće li mu rezultat biti slabašan.
„I mi imamo diva”, moćni Wrexham kaže.
„Zove se Arthur i od njegove igre nama nema draže.”
9. SIJEČNJA 2026.
Kopačke dolaze na travu i počinje bitka.
Golovi padaju na sve strane. Koga vode do dobitka, a koga do gubitka?
Na vidjelo je izašla Premierligaška klasa
i svatko je zabio po tri asa.
Neriješeni rezultat do penala vodi,
što baš nikome na stadionu ne godi.
U raspucavanju jedanaesteraca u FA kupu svaki klub puca pet puta.
Ako je i nakon toga izjednačeno,
nastavljaju pucati jedanaesterce dok jedan klub ne pobijedi.
PHILADELPHIA, SAD
Bio sam u Phillyju kad smo u FA kupu igrali protiv Nottingham Foresta.
Bila je to vraški napeta utakmica. I onda se svela na jedanaesterce.
Windass. To!
Zabio je.
Volim jedanaesterce. Svatko tko me poznaje zna da volim…
Volim raspucavanja.
Kod mene nema pritiska
jer je igrač koji puca pod većim pritiskom.
Jesus će pucati desnom nogom.
Obrana!
Sjajna obrana Okonkwoa!
Sljedeći je Callum Doyle, ljevak.
Zabija! Pokrenuo je navijače.
Hudson-Odoi. 2:2. Napetost se nastavlja.
Thomason, lijeva noga. Zabija.
Williams puca. Ušla je.
Jay Rodriguez puca. Dobar udarac.
Svi su dali gas.
Htjeli smo pokazati da smo odlučni,
poslati poruku.
To je to. 4:3 za Wrexham. Posljednji od deset jedanaesteraca.
Obrana! Wrexham prolazi!
REZULTAT
Junak Arthur Okonkwo bacio se ulijevo!
Cijeli sam život trenirao i igrao da stvorim takve trenutke,
da budem junak u raspucavanju.
To je trenutak koji nikad neću zaboraviti.
Uglavnom, dobro je prošlo.
Te sam noći bio sa svim prijateljima iz Phillyja,
što znači da sam se napio.
Smijemo se šepuriti, dokazali smo koliko vrijedimo.
Navijačima više kaplje krvi ne cijedimo.
Iako je šuma bila impozantna i visoka,
Wrexham se digao, zbog čega je njihovih protivnika tuga duboka.
Wrexham!
ZAKLADA IZGRADI S NADOM
- Bok, ljudi. - Zdravo.
Wrexhamova trgovina dala nam je
devet majica za radionicu mrežica za kosu.
Slobodno razrežite sve dresove
jer bi oni ionako završili na otpadu.
Vidiš, vinil se skinuo sa stražnje strane.
Ne mogu ga prodati.
Dali su nam ih za ovo.
STUDIO ZA ŠIVANJE WREXHAM
Ja sam Gemma Oakley i vodim Studio za šivanje Wrexham.
Studio za šivanje Wrexham
Idemo malo dalje. To je to.
Uspjela je.
Ovo je siguran prostor u koji ljudi mogu doći
i naučiti nešto što ne znaju.
To je mjesto na koje možeš otići,
a da se ne moraš brinuti o svakodnevnom životu,
osim što sam ja u njemu,
a ja svugdje radim rusvaj.
Četiri godine radim s volonterskim grupama
jer imam živopisnu prošlost.
Cijeli mi se život vrtio oko alkohola, droge i tučnjava.
Uhitili su me zbog nošenja noža.
Rekli su da će nam uzeti svu djecu.
Bilo je neizvjesno.
Nisam otišla u zatvor.
Bilo je tako blizu da to smatram prekretnicom.
- Mama. - Što je, stari?
- Mogu ti dati kamenčiće. - A kuća?
Da je sagradim ciglama?
Osvrnem se i pomislim kako mi je drago što sam sve to radila
jer mi je sad dobro
i mogu reći ljudima: "Nemojte.
Radite nešto drugo, bavite se nekim zanatom.”
Sjećam se kad je Gem dolazila na tečajeve.
Onda je stekla vještine i sve završila.
MENTORICA ZA MLADE U CAIA PARKU
Vidiš kako je pobijedila život
i sad može pokazivati sve drugima.
„Ako Gemma to može, možeš i ti.”
Rekla bih da mi je šivanje promijenilo život, dalo mi je strukturu.
Dalo mi je samopouzdanje.
I želim se odužiti,
kako bih pomogla drugima koji su u istom položaju.
Dakle, ovo je Wrexhamski medo od upcycleanih materijala.
Ideju sam dobila od susjede.
Rekla mi je: „Jednog medu moraš odnijeti Ryanu Reynoldsu.”
Odgovorila sam joj: „Ti si moja mala genijalka.”
Odnijet ćemo ih Mikeu u Wrexhamovu trgovinu…
WREXHAM SLUŽBENA TRGOVINA
…i reći će nam želi li da ih izrađujemo za njih.
- Jesi li ti Mike? - Bok.
- Da. - Gemma, drago mi je.
VODITELJ MALOPRODAJE
- Drago mi je. Kako si? - Nosim poklone.
- Da. - Što misliš?
Slatko. To je od dresova koje smo ti dali?
- Da. - Da.
Ako prihvatiš izradu medvjedića…
- Da? - …to neću raditi samo ja.
Bit će to moja dobrotvorna organizacija. Ali i moje druge cure.
Samo želim da ljudi znaju kako za njih postoji prostor.
To je prilika koja se događa rijetko.
Ljudi poput mene ne smiju je propustiti.
Bili bi savršeni za nas.
Imamo čak i dio „Proizvedeno u Wrexhamu, proizvedeno u Walesu.”
PROIZVEDENO U WALESU
Želimo istaknuti sve sjajne lokalne proizvode.
Naći ćemo mjesto za njih.
I bit će samo za medvjediće.
- Smijem fotkati? - Naravno.
Tako sam ponosna jer je ovo sjajna prilika.
Bila sam uplašena
jer nisam mislila da moj rad nije dovoljno dobar.
- Super je. Jako slatko. - Pitala sam se što nije u redu sa mnom.
Nisam očekivala da će se ovo dogoditi.
Mislim da sam ja dokaz
jer me zajednica vidjela
kako od zla prelazim u dobro.
To se događa ljudima. Može se dogoditi.
I želim da se to dogodi većem broju ljudi.
Želim da moji medvjedići dođu do Ryana Reynoldsa.
Jednog dana i hoće.
Ali, ne mogu vjerovati.
Opet su se vjerni okupili
da bi se svi zajedno veselili.
Hej! QPR? Grad u gostima? Hajde da vidimo.
Sjajno je doći na slavno mjesto, moram reći.
Wrexham ima sjajne navijače.
Pune tribine Loftus Roada,
slavnog britanskog stadiona.
QPR je veliki klub.
Od sumornih dubina do pobjedničkih nizova,
Wrexham je prebrodio mnogo izazova.
Wrexham traži treću pobjedu u gostima.
Još jedna velika utakmica. Nećemo zabiti mnogo golova.
Nadam se da griješim, ali moglo bi biti teško.
Drago mi je da im ide tako dobro.
Na tablici se vidi prizor divan.
Mjesto za doigravanje mogli bi dobiti, ali im predstoji sraz atraktivan.
Blizu smo doigravanja, moramo dati sve od sebe.
Mislim da nismo spremni.
Igramo protiv etabliranih klubova.
Još učimo o Championshipu.
Najteža engleska liga.
To je luda liga, jako kompetitivna.
Ako nisi u petoj brzini, kaznit će te.
TRIBINA STANLEYJA BOWLESA
Hoće li Wrexham pobijediti i ući u doigravanje?
24. SIJEČNJA 2026.
Keith, iz kuta!
O'Brien kreće.
Sad juri sa svoje polovice.
Loše dodavanje.
Madsen ide do ruba šesnaesterca.
Ljudi viču da puca.
Dobra lopta za Dembelea… Puca.
Prečka! Odbila se.
- Ruka! - Traži se ruka.
Izvrstan, snažan udarac.
I ušla je! Senzacionalan završetak Valea.
Bilo je tu temelja za ruku.
Mislim da je pogodila ruku.
Ne znam je li bila blizu tijela, ali QPR-u nije bitno.
Okonkwo nije imao šanse, a Wrexham je rano u zaostatku.
Ovo baš nije najbolji početak za Wrexham.
Igraj!
Norrington-Davies ubacuje.
Kone je spušta. Ovo je velika prilika.
- Završila je pokraj gola. - Pas ti mater!
Imaju jako mnogo sreće što gube samo 1:0.
Wrexham se i dalje pokušava snaći.
Jebem ti sve. Ne smij mi se.
Usput, ovo je jebena smijurija.
Čini mi se da igrači još nisu ušli u utakmicu.
Ovo izgleda kao puko preživljavanje.
Kratki korner. Dembele je blokiran.
Lopta skače u šesnaestercu. Sheaf udara glavom.
Wrexham će… Dembele udara iznad glave.
Prošla je iznad prečke.
Clewie, moraš se približiti!
Wrexham mora izdržati.
Mora nekako doći do lopte jer trenutačno
QPR izgleda kao da će zabiti drugi gol.
Kraj poluvremena. QPR-ovi su navijači oduševljeni viđenim.
KRAJ PRVOG POLUVREMENA
Wrexham je izdržao oluju.
Nula udaraca u prvom poluvremenu. Jao.
Može li Wrexham poboljšati igru u drugom poluvremenu?
Mislim, moramo.
Wrexham svježiji ulazi u drugo poluvrijeme.
Sad zna kako QPR diše.
Dobro ubacivanje desnom nogom.
Udarila je u prečku… Okonkwo se iskazao i uhvatio je.
Arthur Okonkwo nije bio testiran u drugom poluvremenu.
No u nekom trenutku Wrexham mora pokazati čvršću igru.
Evo Okonkwoa. Dugo ubacivanje po sredini terena.
Vraški dobra lopta za Broadheada s lijeve strane šesnaesterca.
Smirio ju je. Moore je unutra.
Broadhead se bori. Dobro oduzimanje Dunnea.
I puca! Odlična obrana!
Evo Broadheada, daje dobru loptu Doyleu.
Udarac!
Njegov prvi gol za Wrexham! Odličan!
Nezgodan kut, ali bila mu je na lijevoj nozi i poludio je!
Udara zrak pred navijačima Wrexhama!
Wrexham je odjednom pojačao intenzitet deset puta. Igra počinje.
Broadhead izlazi, a zamijenit će ga Rathbone.
Moramo napadati svim sredstvima.
Rathboneova će energija itekako pomoći.
Ollie!
Rathbone odlazi s klupe i govori: „Ne, želimo pobjedu.”
Na prvu vratnicu. Kakav udarac glavom!
Kakav gol! QPR sustiže Wrexham.
Ide preko Okonkwoa, a Wrexham opet zaostaje.
Frustracija za Wrexham nakon tako učinkovitog preokreta.
QPR je opet pojačao pritisak i došao do drugog gola.
- Windass je spreman za ulazak. - Wrexham!
Na rubu je šesnaesterca. Hayden pokušava, ali otišla je preko.
QPR je dobio vjetar u leđa.
Pritišću igrače Wrexhama.
Igra dijagonalu. Traži Moorea, koji je divno spušta.
O'Brien je ondje. Loše primanje. Vraća je.
Udarac… blokiran je. O'Briem. Opet Windass.
- Odbija se u ruke vratara. - Pas ti mater!
Vrijeme istječe, a njihova nada za mjesto u doigravanju
možda će morati još malo pričekati.
Ne mogu vjerovati da su dodali samo četiri minute.
Pogotovo u ovako neizvjesnoj utakmici.
Wrexham se mora potruditi da prebrodi ovo.
Svi se malo opustite!
Rathbone je uspio, očajnički.
Windass, jak udarac izdaleka. Dobra obrana vratara.
Korner zdesna.
O'Brien će ga izvesti. Signalizira.
Pada pred gol. Vratar udara jednom rukom.
Ušla je! Kakav gol Windassa! Poskočila je visoko, ali nije mario!
Pucao je iz voleja! To je golčina!
Tehnika. Kakav udarac.
Bila mu je blizu struka, ali namjestio se
i pucao prema dolje.
Odletjela je punom snagom u mrežu.
Nema proslave.
Ljut je što nije započeo utakmicu,
ali, svejedno, kakav udarac.
Sjajna tehnika. Činilo se da QPR puca.
Bit će tako frustrirani.
Hajde, nastavite! Hajde!
Manje od minute do kraja.
Hoće li biti pobjednika?
Na loptu!
Wrexhame!
Remi neće biti dovoljan.
Wrexhamu treba pobjeda da dođe do doigravanja.
Wrexham opet pritišće. O'Brien ima prostora.
Windass juri po lijevoj strani.
Dodaje Doyleu, Doyle je ubacuje.
Borba za loptu. Kolli je izbacuje do centra.
Čovječe.
Rathbone je vraća u šesnaesterac… Ništa!
Moore je ondje, ne može do nje. Izbačena je.
Rathbone. Stalan pritisak.
Još devet sekundi od četiri dodatne minute.
Sudac treba dodati još minutu. Rathbone izdaleka.
Ajme! Ajme meni! Kakav gol Rathbonea!
Obožavam ga!
Ollie Rathbone, uzmi moju djecu!
Oprosti, Bene. Ne možeš ići s Olliejem. O, moj Bože!
Znaš, kao mladić koji cijeli život voli nogomet,
doslovno si odrastao zamišljajući taj trenutak.
Da budeš sretnik koji će zabiti pobjednički gol.
To je sve o čemu sam sanjao.
Okonkwo je otišao k njima i slavi!
Ollie Rathbone!
I meni dođe da mu skočim na leđa…
KRAJ UTAKMICE
…jer to je senzacionalno.
QPR, kakva katastrofa. Koga boli briga?
Ollie Rathbone opet zabija gol nakon ulaska s klupe.
Golčinu.
Wrexham je u doigravanju. Tko bi rekao?
Prazničko čudo koje je svaki navijač čekao.
Jebeno važna pobjeda.
Ušli smo u jebeno doigravanje. Znate zašto?
Zato što imamo jebeno dobru momčad.
Ušli smo u mjesta za doigravanje.
Za doigravanje. Tko bi rekao?
To je vjerojatno…
Kardiolog će mi se vjerojatno htjeti obratiti,
ali sada sam oduševljen.
Ollie Rathbone Ti si ljubav mog života
Ollie Rathbone Dao bih ti da mi poševiš ženu
Ollie Rathbone
Ja to ne bih bolje rekao.
To je otprilike to.
Nogomet i Božić u UK-u idu jedno uz drugo, zar ne?
VLASNIK THE TURFA
Svi su veseli, svi slave u pubu.
Vidite odrasle u suzama jer su sretni.
I djecu. Ne mogu vjerovati koliko imamo sreće kao grad
i koliko imam sreće kao mali poduzetnik.
Suze mi oči i preplavljuju me emocije, kao na božićno jutro.
Poput desetaka tisuća drugih navijača Wrexhama.
Samo smo navijači, dajemo novac
i nadamo se pobjedama.
Život ne može biti bolji za navijača Wrexhama.
Wrexhamov uspon, druga prilika koja gori poput plamena.
Ne samo na terenu, nego i u srcima koja nose njegova znamenja.
Za ljude iz Wrexhama koji se bore i ustraju,
pronađite nadu u povratku koji dolazi samo kad je godina pri kraju.
KRAJ
Prijevod titlova: Tomislav Fogec